CELEX: C2006/096/57
Language: da
Date: 2006-04-22 00:00:00
Title: Sag F-13/06: Sag anlagt den  9. februar 2006  — Zuleta de Reales Ansaldo mod Domstolen

22.4.2006   
            
            
               DA
            
            
               Den Europæiske Unions Tidende
            
            
               C 96/36
            
         Sag anlagt den 9. februar 2006 — Zuleta de Reales Ansaldo mod Domstolen
   (Sag F-13/06)
   (2006/C 96/57)
   Processprog: fransk
   Parter
   
      Sagsøger: Leticia Zuleta de Reales Ansaldo (Luxembourg, Luxemburg) (ved avocat G. Vandersanden)
   
      Sagsøgt: De Europæiske Fællesskabers Domstol
   Sagsøgerens påstande
   
               —
            
            
               Annullation af den af Domstolens ansættelsesmyndigheds trufne afgørelsen af 4. maj 2005 om udnævnelse af sagsøgeren med indplacering i lønklasse A*7, løntrin 2.
            
         
               —
            
            
               Sagsøgeren genindplaceres i den lønklasse (A*10, løntrin 2), hun normalt skulle have været indplaceret i, ifølge bestemmelserne i meddelelsen om udvælgelsesprøve CJ/LA/25, som hun bestod.
            
         
               —
            
            
               Det sikres, at sagsøgerens karriere genoprettes fuldstændigt med tilbagevirkende kraft fra tidspunktet for den således berigtigede indplacering i lønklasse og på løntrin, med tillæg af morarenter.
            
         
               —
            
            
               Følgelig genindsættes sagsøgeren fra sin udnævnelse i den løn, der svarer til lønklasse A*10, løntrin 2, og hun genindsættes i de pensionsrettigheder, fordele og tillæg, hun har ret til, og det sikres, at det samme tidspunkt lægges til grund ved en forfremmelse.
            
         
               —
            
            
               De Europæiske Fællesskabers Domstol tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren deltog i udvælgelsesprøve CJ/LA/25 med henblik på oprettelse af en ansættelsesreserve af spansksprogede jurist-lingvister i lønklasse LA7/LA6.
   Sagsøgeren fik efter at have bestået udvælgelsesprøven meddelelse om, at hun var blevet udnævnt til prøveansat tjenestemand i ved Domstolens Oversættelsesafdeling fra den 16. maj 2005 med indplacering i lønklasse A*7, løntrin 2.
   Sagsøgeren har i stævningen anfægtet, at hun blev indplaceret i en lavere lønklasse som følge af ikrafttrædelsen af Rådets forordning nr. 723/2004 af 22. marts 2004 om ændring af vedtægten for tjenestemænd i De Europæiske Fællesskaber og af ansættelsesvilkårene for de øvrige ansatte (1).
   Sagsøgeren har til støtte for søgsmålet påberåbt sig to anbringender. Det første anbringende udgøres af en formalitetsindsigelse til prøvelse af artikel 12, stk. 3, og 13, stk. 2, i vedtægtens bilag XIII. Det andet anbringende er, at der er sket tilsidesættelse af principperne om god forvaltningsskik, omsorgspligt, god tro, ligebehandling og forbud mod forskelsbehandling.
   
      (1)  EUT L 124 af 27.4.2004, s. 1.